alexandrainst/scandi-wiki huggingface dataset:
Monrovia

Monrovia er hovudstaden i det vestafrikanske landet Liberia. Han har omkring éin million innbyggjarar (2008). Byen ligg på ei halvøy mellom Atlanterhavet og elva Mesuardo, og er ein viktig hamneby.

Monrovia er den største byen i Liberia og det administrative, kommersielle og finansielle sentrumet i landet. Næringslivet i byen er dominert av hamna, som blei kraftig utvida av dei amerikanske militærstyrkane under den andre verdskrigen. Dei viktigaste eksportartiklane er lateks og jernmalm. 

Byen blei grunnlagd i 1822, som ein koloni for lauslatne slavar frå USA, og er oppkalla etter USA sin femte president, James Monroe.

Kjelder 

Hovudstader i Afrika
Byar i Liberia
Skipingar i 1822
Drakonéra

Drakonéra (gresk Δρακονέρα) eller Dhragonára er ei øy i Hellas og øygruppa Ekhinádes, som er ein del av Dei joniske øyane. Drakonéra ligg i den nordlege delen av Ekhniádes, som vert kalla Drakonéres etter øya. Fastlandet med periferieininga Etoloakarnanía ligg i nord og aust. Fleire småøyar ligg rundt Drakonéra. Ho er ein del av kommunen Itháki i periferieininga med same namn. Drakonéra ligg nordaust for Itháki. Øya er ikkje busett.

Referansar

Bakgrunnsstoff
Drakonéra på GTP sine reisesider

Kjelde

Drakonera
Elafónisos

Elafónisos (gresk Ελαφόνησος) er ei øy i Hellas og Dei joniske øyane mellom Peloponnes og Kýthira. Ho dannar ein eigen kommune i periferieininga Lakonía i periferien Peloponnes.

Elafónisos har eit areal på om lag 19 km². Øya ligg like utanfor kysten av Kapp Maléa, og om lag 6,5 km mot aust ligg Neápoli i kommunen Monemvasiá. Om lag 8,5 km mot sør ligg Kapp Frágos på øya Kýthira.

Folketalet er mellom 700 og 750 om vinteren, men aukar kraftig i sommarmånadane. Øya er ein populær turistdestinasjon og i juli og august kan opp mot 9 000 turistar vitje øya dagleg. Mange kjem her på grunn av dei lyse fargene, sandstrendene og sørenden av øya. Dei to største strendene på øya er Símos og Panajía Nisiá.

Øya eig 3 km² med land på fastlandet, som hovudsakleg består av stranda Poúnda. I dag er ho den einaste busette øya som høyrer til Peloponnes. Det er gjort nokre arkeologiske funn på øya og i vatnet rundt.

Namnet på Elafónisos har sannsynlegvis historisk opphav og tyder «hjortane si øy».

Historie 
I antikken var Elafónisos ei halvøy med namn Ónou Gnáthos.

Øya vart busett med dagens busetnad i 1850, og nokre år seinare vart ho ein del av Hellas.

Byar og tettstader
Byane og tettstadene i kommunen er:

Referansar

Bakgrunnsstoff 
 Elafonisos

Kjelde 

Elafοnisos
Elafοnisos
Elafοnisos
Elafοnisos
Erikoússa

Erikoússa (gresk Ερεικούσσα)  er den folkerikaste av dei diapontiske øyane, ei gruppe småøyer nordvest for Kérkyra i Dei joniske øyane. Administrativt høyrer Erikoússa til periferieininga Kérkyra i periferien Dei joniske øyane, og var tidlegare eigen kommune. Øya vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.

Erikoússa har 496 innbyggjarar (2011).

Referansar

Bakgrunnsstoff
Erikoússa på GTP sine reisesider

Kjelde

Erikoussa
Erikoussa
Erikoussa
Erikoussa
Kálamos

Kálamos (gresk Κάλαμος) er ei fjellkledd øy i Hellas og Dei joniske øyane. Ho har om lag 500 innbyggjarar på vinterstid, men folketalet aukar kraftig på sommaren. Namnet Kálamos tyder halmstrå på gresk. Tidlegare var øya eigen kommune, men frå 2011 er øya ein del av Levkáda kommune i periferieininga Levkáda i periferien Dei joniske øyane.

Øya er om lag 20 km² stor og det høgaste punktet er 745 meter over havet. Den største busetnaden på Kálamos er hamnelandsbyen Kálamos på austsida av øya med 454nbsp;innbyggjarar i 2011. Frå her går det båtsamband til Mýtikas på fastlandet. Episkopí er den einaste andre landsbyen på øya med 42 innbyggjarar. Landsbyen Kéfali vart forlaten etter jordskjelvet i 1953, som øydela vassforsyninga, men kyrkja vert framleis nytta.

Tidleg på 1990-talet vart vassystemet ombygd, og i dag har alle husstandane innlagd vatn. Dei siste åra har alle gangstiane vorte oppgradert brulagd. Kálamos var ein gong ei fjern øy utan elektrisitet eller vatn, men har i dag alle fasilitetar som på fastlandet med to butikkar, ein skule, eit legekontor, eit postkontor, bakeri, fleire restaurantar og ein bar.

Referansar

Bakgrunnsstoff 
 Offisiell side
 Kálamos på gtp.gr

Kjelde 

Kalamos
Kalamos
Kalamos
Kalamos
Kastós

Kastós (gresk Καστός) er ei øy i Hellas og Dei joniske øyane. Ho har 80 innbyggjarar (2011). Fram til 1970-åra var øya administrert av prefekturet Kefaloniá, men vart så ein del av prefekturet Levkáda. Tidlegare var øya eigen kommune, men frå 2011 er øya ein del av Levkáda kommune i periferieininga Levkáda i periferien Dei joniske øyane. Den næraste øya er Kálamos, medan fastlandet om lag ligg 5 km nordaust.

Øya har berre ein busetnad, som òg heiter Kastós. Han ligg på austkysten av øya. Øya ligg parallelt med den større øya Kálamos og ein djup kanal går mellom dei to. Øya er 7 km lang frå nord til sør, og på det breiaste opp mot 800 meter. Det høgaste punktet på øya er 142 meter.

Referansar

Bakgrunnsstoff 
 Kastós på gtp.gr

Kjelde 

Kastos
Kastos
Kastos
Kastos
Birgitte Grimstad

Birgitte Grimstad' () er ein dansk-norsk visesongar fødd i København. 

Grimstad er dotter av den danske songaren Aksel Schiøtz. Ho hat teaterutdanning frå USA, og har budd i Oslo sidan 1959. Ho jobba mange år i NRK, blant anna med barne-TV. Ho har ei omfattande konsertkarriere i Noreg og Danmark, men òg elles i Europa og USA. Saman med Åse Kleveland, Lars Klevstrand og Lillebjørn Nilsen var ho med i visegruppa Ballade!, som hadde eit repertoar som omfatta både mellomalderballadar, folkeviser, protestviser og kyrjemusikk. 

I dei siste åra har ho arbeidd med teater og musikk både på Den Norske Opera, Det Norske Teatret, Seniorteateret, og med eigne soloførestillingar i friteateret Lille Vindharpe og med eventyra til H.C. Andersen. 

Birgitte Grimstad har òg arbeidd som stemmepedagog.

Prisar 
 1971 Musikkritikerprisen
 1973 Spellemannprisen 1972 i klassen visesong
 1981 Spellemannprisen 1980 i klassen visesong som medlem av gruppa Ballade!
 1985 Gammleng-prisen
 1987 Fritt Ords honnør
 1999 Alf Prøysens Ærespris

Diskografi 
 1968 Viser er så meget
 1969 Barne-LP
 1969 Ballads etcetera
 1972 Viser i vinden
 1973 Ej blot til børn
 1977 Ord over grind 
 1978 En Dobbel Deylighet. Songar av Petter Dass, saman med Erik Bye
 1978 Ballade! På turne. Live opptak fra Sandvika kino
 1978 Ballade!
 1980 Ballade! Ekstranummer.
 1982 Pas på de vilde fugle
 1991 After a Visit in the Greenhouse of Dreams
 1996 51 Beste 1966–1994
 Love is a Flow 
 Wondering and calling

Bøker 
 1969 Fra Birgitte Grimstads repertoar. Norsk Musikforlag. 24 sider
 1972 Menneskeviser. Gyldendal. 112 sider

Norske songarar
Mottakarar av Fritt Ords honnør
Vinnarar av Spellemannprisen
Vinnarar av Alf Prøysens Ærespris
Mákri

Makri er òg eit tidlegare gresk namn på den tyrkiske byen Fethiye

Mákri (gresk Μάκρη) er ei øy i Hellas og øygruppa Ekhinádes, som høyrer til Dei joniske øyane. Ho vert styrt av kommunen Itháki og ligg nordaust for denne øya. Homer skriv om øya Dulikhom, som Meges, son til Fyleos, fører 40 skip til Troja frå. Den antikke geografen Strabo og meir moderne forfattarar meiner at denne øya er den same som Mákri. Øya er ikkje busett.

Referansar

Bakgrunnsstoff
Mákri på GTP sine reisesider

Kjelde

Makri
Nordahl Rolfsen

Nordahl Rolfsen, eigentleg Johan Nordahl Brun Rolfsen () var ein norsk forfattar og pedagog frå Bergen. Farfar hans var eidsvollsmannen Jens Rolfsen, og ein av oldefedrene var diktaren og biskopen Johan Nordahl Brun.

Rolfsen redigerte Lesebok for Folkeskolen, det mest brukte læreverket i norsk skole i si tid. Stortinget avslo finansiering av verket (som Rolfsen samla saman); Det vart finansiert av forlagsbokhandlar Jacob Dybwad. Frå 1892, då den første utgåva kom ut, og fram til midten av 1950-talet, var boka trykt i meir enn 8 millionar eksemplar. 

I sju år redigerte han Illusteret Tidende for Børn (1885-1894). Her la han vekt på å presentere norsk litteratur for barn, ofte følgd av gode illustrasjonar.

I 1912 vart Nordahl Rolfsen slått til ridder av 1. klasse av St. Olavs Orden for verksemda si. Han vart far til kunstmålaren Alf Rolfsen.

Bibliografi 
Eit utval utgjevingar:
 1870 Fru Ida Hanssen
 1874 Under Sneen (Vers og Prosa) 
 1880 En valkyrie (skuespill i fire akter)
 1883 Prolog ved Holbergsbazarens aabning
 1884 Fødselsdags-Kalender med citater af nordiske og fremmede forfattere 
 1886 Norske Digtere
 1887 Sangene af Nordlandstrompeten 
 1888 Da jeg var gut - tre Fortællinger 
 1888 Vore Fædres Liv - Karakterer og Skildringer fra Sagatiden 
 1889 Prøver af en ny læsebog for den norske folkeskole 
 1890 Svein Uræd - eventyrkomedie i fem Akter 
 1892 Læsebog for Folkeskolen 
 1893 Læsebog for Folkeskolen 
 1894 Billedbog - Barnevers med billeder 
 1894 Middelskolens forberedelsesklasser (smaaskolen) 
 1894 Lesebog for middelskolen 1894
 1884 Kantate ved Holbergs monumentets afsløring 
 1895 Fremmede eventyr for norske børn

Songtekstar 
 «Kveldssang for Blakken» («Fola fola Blakken») Melodi av Edvard Grieg 
 «Hører jeg Sangen klinge», (Omsetjing av Heinrich Heine sin tekst)
 «Havet» (tonesett av Edvard Grieg)
 «De norske fjell» (tonesett av Edvard Grieg)
 «Fedrelandssalme» (tekst etter Runeberg ved Nordahl Rolfsen)

Litteratur 
 Egil Børre Johnsen, Fola fola Blakken en biografi om Nordahl Rolfsen (2003), Oslo : Andresen & Butenschøn, ISBN 82-7694-066-8

På nettet 
 Brev til/frå Nordahl Rolfsen
 Dagbladet kultur

Rolfsen, Nordahl
Rolfsen, Nordahl
Folk frå Bergen
St. Olavs Orden
Bankar i Noreg

Liste over bankar i Noreg omfattar tre typar av bankar i Noreg: Forretningsbankar, sparebankar og dotterselskap av utanlandske bankar.

Forretningsbankar

Sparebankar

Utanlandske bankar

Bakgrunnsstoff 
 The Financial Supervisory Authority of Norway 
 Registry of Financial Institutions 

Norske bankar
Nord-Herøy

Nord-Herøy er ei øy på 8,9 km² i Herøy kommune på Helgeland.

Namnet på Sør- og Nord-Herøy er truleg avleia av norrønt Herøyar av herr, folkemengd, krigarskare.

Mot sørvest ligg Herøysundet med Herøysundet bru til Sør-Herøy. I søraust ligg Alstenfjorden og Alsten i Alstahaug. Mot aust-nordaust ligg Hjartøya. Mot nord ligg Dønnessundet og Dønna. I nordvest ligg Hestøya, med vegsamband vidare til Indre og Ytre Øksningan, Staulen, Seløy og Åkviksundet bru til Dønna.

Kommunesenteret Silvalen ligg ved Herøysundet.

På Nord-Herøy låg garden for futen på Helgeland, seinast frå 1618 og fram mot 1800-talet. Den første kjende helgelandsfuten som budde på denne garden var Petter Jakobson Falk, som i lag med kona Anne Jonsdotter samla seg eit stort jordegods på Helgeland. Garden er nemnd som fødestaden til Petter Dass. Garden vart sidan ein del av Angell-godset. Tidleg på 1900-talet vart garden delt i fleire bruk.

Kjelder: 
 Axel Colevin: Jordegods og storgårder i Nord-Norge. Lokalhistorisk forlag Espa 1989

Geografi i Herøy i Nordland
Øyar i Nordland
Bank

Bankar (frå italiensk banco som tyder benk etter dei benkene som pengevekslarane nytta i renessansen i Italia) er finansielle institusjonar. Bankar låner pengar av kundane gjennom innskot, pengane blir så ein del av banken sin forvaltningskapital som vert låna ut. I og med at innskuddsrenta er lågare enn utlånsrenta, finst det ein rentemargin som er bankane si inntening.

Bankar tilbyr også betalingsformidling, finansiell rådgivning og formidling av verdipapir og spareprogram.

I Noreg er det tradisjonelt tre type bankar: sparebankar, forretningsbankar og statlege bankar. I seinare år har også mange utanlandske bankar etablert seg i Noreg. Verksemda vert regulert av sparebanklova og forretningsbanklova, og andre lover som finansavtalelova. Bankar opererer under konsesjon og tilsyn frå Finanstilsynet.

Sjå også 
 Liste over bankar i Noreg

 
Økonomi
Ærfuglar

For vanleg ærfugl sjå ærfugl

Ærfuglar (Somateria) er ei biologisk slekt av store, marine dukkender. Dei tre nolevande artane hekkar alle i kjølige område på den nordlege halvkula.

I tillegg er det funne to fossilartar, ein frå oligocenlag i Kasakhstan og ein annan frå sein miocen eller tidleg pliocen i USA. Det er usikkert om den sistnemnde høyrer til ærfuglslekta.

Skildring 
Dette er store og tunge ender som lever langt nord mot Arktis hovudsakleg av marint animalsk føde frå havbotn slik som blautdyr (muslingar og pigghudar) og krepsdyr (krabbar). I hekketida er dei meir altetande og inkluderer vegetabilsk føde.

Hofuglen er stort sett einsfarga brun med spraglete mørkare flekker. Hanfuglen vekslar mellom praktdrakt med svart underside og kvitt i overside, lys rosa eller oransje i bryst, fargerike hovud og nebb, og ei eklipsdrakt med skittent kvitt i bryst og elles meir eller mindre mørk brun farge. 

Hos alle tre artar finn ein migrasjon til isfrie område om vinteren.

Artsliste 
Artar av ærfuglar i rekkjefølgje etter IOC World Bird List V11.1, 2021, med norske namn etter Norske navn på verdens fugler:
 Brilleærfugl, Somateria fischeri, Spectacled Eider, von Brandt, JF, 1847, (NT)
Den minste i slekta, ca. 50-53 centimeter i kroppslengd, utbreiing i nordaustlege Russland, langs kysten av republikken Sakha og austover kysten av Tsjukotka til Beringsundet, òg langs kysten av nordlege og vestlege Alaska.
 Praktærfugl, Somateria spectabilis, King Eider, Linné, 1758, (LC)
47–63 cm, hekkeutbreiinga er nær sirkumpolar i nord, fråvære frå Frans Josefs land og Svalbard, vinterutbreiinga i isfrie område som Island, Aleutane, og sørover langs austkysten av Nord-Amerka, nordkysten av Kolahalvøya og vestover, men sparsommeleg langs norskekysten. 
 Ærfugl, Somateria mollissima, Common Eider, Linné, 1758, (NT)
50-70 cm i kroppslengd. Utbreidd langs nordlege kystar av Nord-Amerika inkludert Grønland, Nord-Europa, Novaja Semlja, Frans Josefs land‎, Ljakhovskijøyane, Aleutane  og Beringsundet. Dei europeiske hekkeområda femnar om heile Fennoskandia, Svalbard, Jan Mayen, Island og den nordlege delen av Dei britiske øyane.

Galleri

Kjelder  

Petersen, M. R., J. B. Grand, og C. P. Dau (2020). Spectacled Eider (Somateria fischeri), version 1.0. I Birdsof the World (A. F. Poole og F. B. Gill, Editors). Cornell Lab of Ornithology, Ithaca, NY, USA. https://doi.org/10.2173/bow.speeid.01 
Powell, A. N. og R. S. Suydam (2020). King Eider (Somateria spectabilis), version 1.0. I Birdsof the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.kineid.01
Goudie, R. I., G. J. Robertson, og A. Reed (2020). Common Eider (Somateria mollissima), version 1.0. I Birdsof the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.comeid.01 
 

Referansar 

Andefamilien
Fugleslekter
Fuglar i Arktis
Mammon

Mammon er eit uttrykk frå Bibelen som gjeld materiell velstand og gjerrigheit.

Opphav 

Mammon kjem opphavleg frå arameisk der det tyder 'rikdom'. I hebraisk brukar ein ordet mammon () i tydinga 'pengar'.

Mammon i kristen lære 
Jesus taler i bergpreika om Mammon som ein avgud som står imot Gud: «De kan ikkje tene både Gud og mammon»,
 jf. tilsvarande tekst i Lukasevangeliet.

Jesus brukte ordet mammon som i ein personifisert form. Denne bruken er vanleg enno.

I mellomalderen var Mammon ofte personifisert som ein demon. 
Den personifiserte Mammon minner i om den greske guden Plutos.

Referansar 

Kristendom
Astarte

Astarte eller Ashtoreth var ei grødegudinne hjå fønikarane og kanaaittane.

Astarte hadde likskapar med Mesopotamia si Ishtar og vart av egyptarane sett på som dronning av Byblos. I egyptisk mytologi var gudinna Isis tenarinne hjå Astarte sin son medan ho søkte etter maken sin, guden Osiris.

Astarte i egyptisk mytologi 
Astarte var dotter til guden Ptah. Ho var gift med Seth.
Astarte kan i førast attende til det gamle Egypt i på byrjinga av det attande dynastiet. Ho vart dyrka av eit semittisk folk i nordvest, ho vart dyrka som krigsgudinne.

Egyptiske gudar
Gudar for liv og lyst
Stridsgudar
Kanaan

Kanaan er eit namn mellom anna frå det gamle testamentet på landet vest om Jordanelva. Seinare vart eit nokolunde tilsvarande område kjend som Palestina. Namnet Kanaan er òg kjend frå eldre egyptiske kjelder, og landet høyrde til tidvis antikkens Egypt. Landet var folkesett av kanaanittar.

For israelittane var Kanaan «det lova landet», det som Gud lova dei på Abraham si tid. Kannan var òg namnet på landet dei kom att til etter å ha vandra i førti år ut av Egypt.

I Evangeliet etter Matteus er ei kanaaneisk kvinne nemnt i det 15. kapitlet; ordforklaringa seier at kanaanearane var det heidenske folket som budde langs kysten ved Middelhavet nord for Palestina.

Referansar 

Palestina
Bibelen
Mathráki

Mathráki (gresk Μαθράκι) er av dei diapontiske øyane, ei gruppe småøyer nordvest for Kérkyra i Dei joniske øyane. Administrativt høyrer Mathráki til periferieininga Kérkyra i periferien Dei joniske øyane, og var tidlegare eigen kommune. Øya vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.

Øya har 329 innbyggjarar (2011). Mathráki ligg 45 minutt med båt unna Kérkyra. Ho har tre restaurantar og er ei roleg øy utan særleg turisme, utanom enkelte fotturistar.

Referansar

Kjelde

 

Mathraki
Mathraki
Mathraki
Mathraki
Gabriel

Gabriel er eit namn som kan brukast både som førenamn (mannsnamn) og etternamn. 
Namnet kjem av hebraisk, גַּבְרִיאֵל, og tyder Gud er min helt. Gabriella eller Gabrielle er den kvinnelege varianten av namnet. Engelen Gabriel er ein engel skildra som sendebod eller som erkeengel.

Gabriel som førenamn 
Gabriel Lamé (1795–1870), fransk matematikar og fysikar
Gabriel Kielland (1796–1854), norsk prest
Gabriel Lippmann (1845–1921), fransk fysikar (Nobelprisen 1908)
Gabriel Fauré (1845–1924), fransk komponist
Gabriel von Seidl (1848–1913), tysk arkitekt
Gabriel Scott (1874–1958), norsk forfattar
Gabriel García Márquez (f. 1927), forfattar frå Colombia (Nobelprisen 1982)
Gabriel Omar Batistuta (f. 1969), argentinsk fotballspelar
Gabriel Heinze (f. 1978), argentinsk fotballspelar
Djibril Cissé (f. 1981) fransk fotballspelar

Gabriel som etternamn 
Gunter Gabriel (f. 1942) komponist og musikar
Peter Gabriel (f. 1950), britisk musikar, tidlegare songar i musikkgruppa Genesis
Sigmar Gabriel (f. 1959), tidlegare Ministerpräsident i Niedersachsen (SPD)

Mannsnamn

fi:Kaapo
Meganísi

Meganísi (gresk skrift Μεγανήσι) eller Meganissi er ei øy i Hellas og Dei joniske øyane, like søraust for Levkáda. Meganísi er eigen kommune, og frå 2011 høyrer øya administrativt til under periferieininga Levkáda i periferien Dei joniske øyane. Øya Skorpiós mellom Meganísi og Levkáda høyrer til Meganísi kommune.

Øya har like over 1 000 innbyggjarar. Ho har tre landsbyar, den sentrale landsbyen Katoméri og hamnene Vathý og Spartokhóri. Det finst òg ei hamn i Athenibukta som stort sett vert nytta av fiskebåtar. Meganísi har ferjesamband til Levkáda frå Vathý og Spartokhóri.

Byar og tettstader
Byane og tettstadene i kommunen er:

Småøyar i kommunen:
 Skorpiós (1)
 Spárti (0)

Kjelder 
Denne artikkelen bygger på «Meganisi» frå ,  den 2. august 2007.

Referansar

Bakgrunnsstoff 
 Meganísi på gtp.gr

Meganisi
Meganisi
Meganisi
Othoní

Othoní (gresk Οθωνοί) eller Fano er den vestlegaste av dei greske øyane. Ho er den største av dei diapontiske øyane, ei gruppe småøyer nordvest for Kérkyra i Dei joniske øyane. Administrativt høyrer Othoní til periferieininga Kérkyra i periferien Dei joniske øyane, og var tidlegare eigen kommune. Øya vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.

Øya har 392 innbyggjarar (2011). På 1800-talet var øya hovudsete for kommunen Diapóntiaøyane, som bestod av øyane Othoní, Erikoússa og Mathráki. Dei fleste innbyggjarane på øya har sitt opphav i folk frå Paxí som busette seg her i 1570-åra.

I ei grotte nær Aspros Ammos-stranda skal i følgje segna Kalypso ha halde Odyssevs til fange.

Referansar

Kjelde 

Othoni
Othoni
Othoni
Othoni
Oxía

Oxía (gresk Οξεία), òg kalla Oxiés, Oxiá eller Oxeia er ei øy i Hellas og øygruppa Ekhinádes, som høyrer til Dei joniske øyane. Ho er hovudøya i den sørlege delen av øygruppa og er ein del av kommunen Itháki i periferieininga med same namn. Oxía har det høgaste punktet i Ekhinádes på 421 meter over havet. Øya er 5 km lang og om lag 2 km brei, og har to fjell. Øya er ikkje busett.

Ein kan sjå øya heilt frå Etoloakarnanía, nord og vest i Akhaía, mykje av det nordlege og nordvestlege Ilía, delar av Zákynthos, søraust på Kefaloniá, Itháki og søraust på Levkáda.

Referansar

Kjelde 

Oxia
Petalás

Petalás (gresk Πεταλάς) eller Petalá er ei øy i Hellas og øygruppa Ekhinádes, som høyrer til Dei joniske øyane. Ho er den største øya i Ekhinádes med eit areal på 5,4 km². Historikarar meiner at Petalás er den antikke Dulikhiom. I Iliaden vert det skildra at 40 skips segla frå denne øya til Troja, men den antikke geografen Strabon og moderne forskarar meiner at Dulikhiom er øya Mákri, som ligg i nærleiken. Petalás er ei privateigd øy som er ein del av kommunen Sámi på Kefaloniá. Øya er ikkje busett.

Referansar

Kjelde 

Petalas
Pístros

Pístros (gresk Πίστρος) er ei lita øy i øygruppa Ekhinádes i Dei joniske øyane i Hellas. Ho ligg like aust for Itháki, men er ein del av kommunen Sámi på Kefaloniá. Øya er ikkje busett.

Referansar

Kjelde 

Pistros
Pondikós

Pondikós (gresk Ποντικός) eller Pondikónisi er ei øy i Hellas og øygruppa Ekhinádes, som høyrer til Dei joniske øyane. Pondikós ligg aust for Itháki, men er ein del av kommunen Sámi i periferieininga Kefaloniá. Øya er ikkje busett.

Referansar

Bakgrunnsstoff 
 Pondikós på GTP sine reisesider

Kjelde 

Pondikos
Prováti

Prováti (gresk Προβάτι) er ei øy i Hellas og øygruppa Ekhinádes, som høyrer til Dei joniske øyane. Øya ligg aust for Itháki, men er ein del av kommunen Sámi i periferieininga Kefaloniá. Prováti har eit areal på 1,21 km² og det høgaste punktet er 251 meter over havet. Øya er ikkje busett.

Referansar

Bakgrunnsstoff 
 Provatipå GTP sine reisesider

Kjelde 

Provati
Skorpiós

Skorpiós (gresk Σκορπιός) er ei privateigd øy i Hellas og Dei joniske øyane. Ho ligg like utanfor vestkysten av Hellas og like aust for Levkáda. Øya høyrer til Meganísi kommune i periferieininga Levkáda.

Historie 
Øya er hovudsakleg kjend for å høyre til den avlidne greske skipsreiaren Aristotelis Onassis. Det var på denne øya Onassis gifta seg med den tidlegare førstedama av USA, Jacqueline Kennedy den 20. oktober 1968. Då han døydde gjekk øya til dottera Christina, og seinare til hennar dotter Athina Roussel. Onassis, son hans Alexander og dottera Christina er alle gravlagd på øya.

Referansar

Bakgrunnsstoff 
 Skorpiós på gtp.gr

Kjelde 

Skorpios
Strofádes

Strofádes (gresk skrift Στροφάδες) er ei lita øygruppe i Hellas og Dei joniske øyane.

Ho består av to små øyar, Stamfáni og Árpya, som ligg 115 km sør for Zákynthos. Øyane høyrer til den gresk-ortodokse kyrkja, og høyrer administrativt inn under kommunen og periferieininga Zákynthos. I 2011 hadde øyane 1 innbyggjar i klosteret på Stamfáni.

Begge øyane har lite vegetasjon og er steinete. Det er mykje fuglar på øyane, som gulnebblire, spurvefuglar og turtelduer, men det er ikkje lov med jakt.

Strofádes i kulturen 
Strofádes skal ha vore bustad for harpyar. Vergil skriv at harpyar dreiv bort trojanarane frå Strofádes. Øya vert nemnd i Den guddomlege komedien.

I følgje mytane skal namnet på øya, som tyder «øya der ein snur», referere til Zetes og Calais, sønene til Boreas, som reiste med argonautane. Zetes og Calais redda Fineas frå harpyane. Dei klarte å drive udyra bort, men drap dei ikkje etter ynskje frå regnbogegudinna, Iris, som lovde at Fineas ikkje skulle plagast av harpyane meir. Dei vart tvinga til å snu ved Strofádes av Iris då dei fylgde etter udyra.

Kjelder 

Denne artikkelen bygger på «Strofades» frå ,  den 2. august 2007.

Bakgrunnsstoff 
 Viktige fugleområde i Hellas

Strofades